Babelscape/SREDFM huggingface dataset:
Ρεβενταδόρ

Το Ρεβενταδόρ (Ισπανικά: Reventador, "εξερευνητής") είναι ενεργό ηφαίστειο του Ισημερινού, στις ανατολικές Άνδεις. Βρίσκεται σε μια απομακρυσμένη περιοχή, στο εθνικό πάρκο με το ίδιο όνομα. Το ηφαίστειο έχει εκραγεί τουλάχιστον 25 φορές από το 1541, αλλά εξαιτίας του γεγονότος ότι είναι απομακρυσμένο, πολλές από τις εκρήξεις του πιθανότατα δεν παρατηρήθηκαν. Η περιοχή χαρτογραφήθηκε για πρώτη φορά το 1931 από τον Ελ Πάσι Μίνιο (L Pazy Miñio). Εξαιτίας της κατασκευής ενός αγωγού πετρελαίου που διέτρεχε τον Ισημερινό τη δεκαετία του 1960 κατασκευάστηκε ένας δρόμος που ένωνε την σημερινή Νουέβα Λόχα, όπου ανακαλύφθηκαν κοιτάσματα πετρελαίου, με το χωριό Μπαέσα. Από αυτόν το δρόμο είναι σήμερα προσβάσιμο το ηφαίστειο. Η ισχυρότερη έκρηξή του έλαβε χώρα το 2002, όταν η στάχτη από το ηφαίστειο έφτασε σε ύψος 17 χιλιομέτρων και οι πυροκλαστικές ροές σε απόσταση 8 χιλιομέτρων από το κώνο. Νεότερες εκρήξεις έλαβαν χώρα το 2004, το 2007, το 2011 και το 2012.
Λιούμπος Κάμεναρ

Ο Λιούμπος Κάμεναρ (γεννημένος στις 17 Ιουνίου 1987) είναι ένας Σλοβάκος διεθνής ποδοσφαιριστής, ο οποίος αγωνίζεται στην θέση του τερματοφύλακα για λογαριασμό της Σέλτικ Γλασκώβης.
Χερσόνησος Σιρετόκο

Η Χερσόνησος Σιρετόκο () είναι χερσόνησος στο βορρά της Ιαπωνίας, προεξέχοντας από το ανατολικό τμήμα του νησιού Χοκάιντο στη Θάλασσα του Οχότσκ. Το όνομα "Σιρετόκο" προκύπτει από τις λέξεις της γλώσσας των Αϊνού -της ιθαγενούς φυλής που ζει στα βόρεια της Ιαπωνίας- "σίρε" και "τόκο" και σημαίνει κυριολεκτικά "άκρη της γης". Η χερσόνησος θεωρείται "η τελευταία ανεξερεύνητη γωνιά της Ιαπωνίας", καλύπτεται σχεδόν ολόκληρη από πυκνό δάσος και διαθέτει τοπία παρθένας ομορφιάς. Το μεγαλύτερο μέρος της αποτελεί, από το 1964, το Εθνικό Πάρκο Σιρετόκο, όπου βρίσκουν καταφύγιο δεκάδες απειλούμενα είδη αλλά και ο μεγαλύτερος πληθυσμός αρκούδων της χώρας.

Το 2005 η UNESCO ανακήρυξε τη χερσόνησο Μνημείο Παγκόσμιας Κληρονομιάς, μεταξύ άλλων επειδή η περιοχή της Σιρετόκο είναι το νοτιότερο σημείο στο Βόρειο Ημισφαίριο όπου σχηματίζεται εποχιακός θαλάσσιος πάγος κάθε χρόνο, κάτι που έχει προσδώσει στα οικοσυστήματα της περιοχής μοναδικό χαρακτήρα και παραγωγικότητα.
Ζουτ

Το Ζουτ, (κροατικά: "Žut") είναι νησί της Κροατίας στην Αδριατική Θάλασσα. Έχει έκταση 14,8 τ.χλμ. και είναι ακατοίκητο σύμφωνα με την απογραφή του 2001.
Γεράσιμος Αλιβιζάτος

Ο Γεράσιμος Αλιβιζάτος (1889 - 23 Φεβρουαρίου 1976) ήταν Έλληνας πανεπιστημιακός και πολιτικός.
Σέστρουνι

Το Σέστρουνι, (κροατικά: "Sestrunj") είναι νησί της Κροατίας στην Αδριατική Θάλασσα. Έχει έκταση 15,1 τ.χλμ. και 48 κατοίκους σύμφωνα με την απογραφή του 2001. Πρωτεύουσα του νησιού είναι το Σέστρουνι.
Γεράσιμος Βασιλειάδης

Ο Γεράσιμος Βασιλειάδης (1888 - 1966) ήταν Έλληνας αξιωματικός του Βασιλικού Ναυτικού και πολιτικός.
Ομιλουμενες γλωσσες : Ελληνικη, Αγγλικη,Γαλλική
Κυριάκος Πεζόπουλος

Ο Κυριάκος Πεζόπουλος (1897-1971) ήταν Έλληνας αξιωματικός του Βασιλικού Ναυτικού και καθηγητής του Εθνικού Μετσοβίου Πολυτεχνείου.
Ρεμί Καμπελά

Ο Ρεμί Καμπελά είναι ένας Γάλλος ποδοσφαιριστής γεννημένος στις 8 Μαρτίου 1990 στο Αζαξιό.

Αγωνιζόμενος στη θέση του μέσου, ξεκίνησε την επαγγελματική του καριέρα από την Μονπελιέ ΣΚ το 2009. Το 2010, δόθηκξε δανεικός για μία σεζόν στην ΑΚ Αρλ-Αβινιόν, η οποία μόλις είχε ανέβει στην Λιγκ 1.

Ο Ρεμί Καμπελά μετρά δύο τίτλους στην τροπαιοθήκη του, έναν τίτλο πρωταθλητή Γαλλίας που κατέκτησε το 2012 και μια νίκη στο Κύπελλο Γκαμπαρντελά το 2009.
Αντονί Μουνιέ

Ο Αντονί Μουνιέ (γεννημένος στις 27 Σεπτεμβρίου 1987 στο Ωμπενά, της Αρντές) είναι Γάλλος ποδοσφαιριστής, ο οποίος αγωνίζεται ως πλάγιος μέσος για τον Απόλλωνα Σμύρνης.
Στη σκιά των τεσσάρων γιγάντων

Στη σκιά των τεσσάρων γιγάντων (αγγλ. North by Northwest), είναι ο τίτλος κινηματογραφικής ταινίας του Άλφρεντ Χίτσκοκ παραγωγής του 1959μ με πρωταγωνιστές τους Κάρι Γκραντ, Τζέιμς Μέισον και Εύα Μαρί Σέιντ.
Ο Χορός των Τεράτων

Ο Χορός των Τεράτων (αγγλικά: "Monster's Ball") είναι αμερικανική αισθηματική δραματική ταινία παραγωγής 2001, σε σκηνοθεσία Μαρκ Φόρστερ και σε σενάριο των Μάιλο Αντίκα και Γουίλ Ρόκος. Πρωταγωνιστούν οι Μπίλι Μπομπ Θόρντον, Χάλι Μπέρι, Χιθ Λέτζερ, Πίτερ Μπόιλ και Σον Κομπς. Ο Χανκ εργάζεται ως δεσμοφύλακας στην πτέρυγα των θανατοποινίτων και ζει μαζί με το ρατσιστή πατέρα του Μπακ και το γιο του Σόνι. Ο θανατοποινίτης Λόρενς Μασγκρόουβ έχει εκτελεστεί και η σύζυγός του και ο γιος του τα φέρνουν δύσκολα πέρα. Εν τω μεταξύ, ο Χανκ γνωρίζει και ερωτεύεται μια έγχρωμη γυναίκα, τη Λετίσια. Αυτό που δεν γνωρίζουν όμως ακόμη είναι ότι η Λετίσια είναι η χήρα του Λόρενς και ο Χανκ ήταν ένας από τους δεσμοφύλακες που βοήθησαν στην εκτέλεσή του.

Η ταινία κυκλοφόρησε στους κινηματογράφους των Ηνωμένων Πολιτειών στις 8 Φεβρουαρίου 2002 και έλαβε κυρίως θετικά σχόλια από τους κριτικούς. Επαινέθηκε κυρίως η ερμηνεία της Χάλι Μπέρι, η οποία βραβεύτηκε με Όσκαρ Α' Γυναικείου Ρόλου.
Το παιχνίδι της σάρκας

Το παιχνίδι της σάρκας (The Skin Game ), είναι ο τίτλος κινηματογραφικής ταινίας του Άλφρεντ Χίτσκοκ παραγωγής του 1931.
Ο Αετός του Βουνού

Το The Mountain Eagle (γνωστό στην Ελλάδα ως Ο Αετός του Βουνού) είναι βρετανική βωβή ταινία, του 1926, σε σκηνοθεσία Άλφρεντ Χίτσκοκ. Πρόκειται για τη δεύτερη ταινία του Άγγλου σκηνοθέτη, μετά το "Ο Κήπος των Ηδονών" (1925). Η πλοκή της ταινίας διαδραματίζεται στο Κεντάκι και επίκεντρο έχει έναν χήρο άνδρα, ο οποίος καταλήγει να ανταγωνίζεται με τον γιο του κι έναν άλλο άντρα που μισεί για μία δασκάλα. Το κύριο μέρος των γυρισμάτων έγιναν στη Γερμανία, στα στούντιο της Emelka Film, ενώ εξωτερικά πλάνα γυρίστηκαν στην Αυστρία. 

Η ταινία προβλήθηκε για τους παραγωγούς τον Οκτώβριο του 1926, οι οποίοι δεν την είχαν εγκρίνει. Κατόπιν, ο Χίτσκοκ, κυκλοφορεί την ταινία "Ο Ενοικιαστής", το 1927, και τον ίδιο χρόνο, εξ αιτίας της εισπρακτικής επιτυχίας αυτής της ταινίας, κυκλοφορεί και το "The Mountain Eagle". Οι κριτικοί το αντιμετώπισαν αρνητικά, ενώ λίγο αργότερα ο Χίτσκοκ είπε πως το φιλμ χάθηκε. Το 2012, βρέθηκαν 24 φωτογραφίας του έργου, ενώ η Cine Tirol Film Commission, το ονόμασε ως το "πιο ποθητό φιλμ στον κόσμο", αφού έως και σήμερα συνεχίζει η ανεύρεσή του.
Λομπόκ

Το Λομπόκ (Lombok) είναι ένα νησί στην Ινδονησία. Είναι μέρος της νησιωτικής αλυσίδας μικρές Σούνδες και χωρίζεται με το στενό του Λομπόκ από το Μπαλί και με το στενό Αλάς με την Σουμπάουα. Είναι σχεδόν κυκλικό, με μόνο μια μικρή χερσόνησο στα νοτιοδυτικά, τη χερσόνησο Σεκοτόνγκ, με διάμετρο περίπου 70 χιλιόμετρα. Έχει περίπου την ίδια έκταση και πυκνότητα με το Μπαλί, με το οποίο έχουν κοινά πολιτισμικά στοιχεία. Το Λομπόκ ανήκει στην ίδια περιφέρεια με την πιο αραιοκατοικημένη Σουμπάουα. Τα νησιά που περιβάλλουν το Λομπόκ είναι γνωστά ως Γκίλι. Πρωτεύουσα του νησιού είναι η Ματαράμ, η οποία έχει 402.296 σύμφωνα με την απογραφή του 2010.

Στο νησί κυριαρχεί το ηφαίστειο Ριντζάνι, το οποίο έχει ύψος 3.726 μέτρα. Είναι το δεύτερο ψηλότερο ηφαίστειο και το τρίτο ψηλότερο βουνό στη χώρα. Η τελευταία έκρηξή του έλαβε χώρα το 2010 από τον ηφαιστειακό κώνο Μπαρουτζάρι, ο οποίος βρίσκεται μέσα στην πλημμυρισμένη καλντέρα του ηφιαστείου. Η κορυφή του όρους μαζί με τη λίμνη στην καλντέρα αποτελούν το Εθνικό Πάρκο Γκουρούνγκ Ριντζάνι από το 1997. Οι πλαγιές του ηφαιστείου δεν έχουν αναπτυχθεί οικονομικά, ενώ οι πεδιάδες του νησιού καλλιεργούνται εντατικά. Μια σημαντική πηγή εισοδήματος είναι ο τουρισμός. Η τουριστική ανάπτυξη του νησιού άρχισε τη δεκαετία του 80 και επικεντρώνεται στην δυτική πλευρά του νησιού, γύρω από τη πόλη Σενγκίγκι, σε μήκος 30 χιλιομέτρων κοντά στην ακρογιαλιά. To Λομπόκ προωθείται στην τουριστική αγορά ως ένα «πιο ανόθευτο, πιο φθηνό» Μπαλί.
Εύκολη αρετή

Εύκολη αρετή (Easy Virtue), είναι ο τίτλος κινηματογραφικής ταινίας του Άλφρεντ Χίτσκοκ παραγωγής του 1928.
Ούνιγε

Το Ούνιγε, (κροατικά: "Unije") είναι νησί της Κροατίας στην Αδριατική Θάλασσα. Έχει έκταση 16,9 τ.χλμ. και 85 κατοίκους σύμφωνα με την απογραφή του 2001. Πρωτεύουσα του νησιού είναι το Ούνιγε.
MMArena

Η MMArena είναι ποδοσφαιρικό γήπεδο, το οποίο βρίσκεται στο Λε Μαν της Γαλλίας. Χτισμένο στα νότια της πόλης, στη συνοικία Ανταρές, αποτελεί μία από τις βασικότερες αθλητικές εγκαταστάσεις στο Μαν. Το MMArena, από τα εγκαίνιά του το 2011, χρησιμοποιείται από την ποδοσφαιρική ομάδα της πόλης, Λε Μαν ΟΚ.

Το γήπεδο κατασκευάστηκε στα πλαίσια παραχώρησης προς την "Le Mans Stadium", θυγατρική της Vinci Concession, για μια χρονική διάρκεια 35 ετών. Πρόκειται για το πρώτο συμβόλαιο "naming" στην Γαλλία, με το οποίο η ασφαλιστική εταιρία της περιοχής της Σαρτ MMA θα πληρώνει την ομάδα με ένα εκατομμύριο ευρώ ανά έτος επί δέκα έτη.

Με χωρητικότητα 25.064 θέσεων καθημένων, η MMArena αποτελεί το 15ο μεγαλύτερο γήπεδο στη Γαλλία από πλευρά χωρητικότητας. Αποτελεί το δεύτερο μεγαλύτερο γήπεδο της περιοχής μετά το Λα Μποζουάρ της Ναντ και το τρίτο μεγαλύτερο της Δυτικής Γαλλίας μετά το Λα Ρουτ ντε Λοριάν της Ρεν.
Κάσος

Η Κάσος είναι ελληνικό νησί του νότιου Αιγαίου και το νοτιότερο από τα Δωδεκάνησα. Βρίσκεται ανάμεσα στην Κρήτη και στην Κάρπαθο. Έχει σχήμα περίπου ρομβοειδές επίμηκες με μέγιστο μήκος από το Ακρωτήρι Αυλάκι μέχρι το Ακρωτήρι Ακτίνα 19,8 χλμ. και μέγιστο πλάτος (στο μέσον σχεδόν της νήσου) 7,7 χλμ. Η έκταση της φθάνει τα 66,4 τ.χλμ. και έχει μήκος ακτών 59 χλμ. Το νησί βρέχεται ολόγυρα από το Καρπάθιο Πέλαγος. 

Έχει έξι χωριά: την Αγία Μαρίνα, το Αρβανιτοχώρι, τον Εμπορειό, την Παναγία, το Πόλι και το Φρυ (πρωτεύουσα). Υψηλότερες κορυφές των βουνών της είναι ο Πρίωνας (601 μ.), ο Περίολας (504 μ.) και ο Κόρακας (494 μ.) και ακολουθούν το Σύσφι, οι Τρούλλες, τα Δώματα, ο Άη Γιώργης και η Μυρτώ.
Φλόρες

Η Φλόρες (Flores) είναι νησί της Ινδονησίας. Είναι μία από τις μικρές Σούνδες, ανατολική από τη Σουμπάουα και το Κομόντο και δυτικά της Λεμπάτα και του αρχιπελάγους Αλόρ. Στα νοτιοανατολικά του νησιού βρίσκεται το Τιμόρ και στα νότια η Σούμπα. Έχει έκταση 13.540 τετραγωνικά χιλιόμετρα και είναι το 60ό μεγαλύτερο νησί παγκοσμίως. Το νησί έχει πληθυσμό 1.831.000 κατοίκους σύμφωνα με την απογραφή του 2010 και η μεγαλύτερη πόλη του είναι η Μαουμέρε.

To 2003 ανακαλύφθηκε στο νησί Φλόρες ένα νέο είδος ανθρώπου, το Homo floresiensis. Τα απολιθώματα που βρέθηκαν σε μια σπηλιά το 2003 έχουν ηλικία 100.000 με 13.000 ετών. Αυτό το είδος είχε ύψος ένα μέτρο και χαρακτηρίστηκε από τους ανθρώπους που το ανακάλυψαν ως "Χόμπιτ". Στην πραγματικότητα στους τοπικούς μύθους, υπάρχουν αρκετές αναφορές για μικροσκοπικούς ανθρώπους που ονομάζονται Έμπου Γκόγκο ακόμα και κατά τη διάρκεια του 19ου αιώνα.
Μονάδα 731

Η Μονάδα 731 (Κινέζικα: 731部队) ήταν μια συγκαλυμμένη μονάδα βιολογικής και χημικής στρατιωτικής έρευνας και ανάπτυξης του Αυτοκρατορικού Ιαπωνικού Στρατoύ που πραγματοποίησε θανατηφόρα πειράματα σε ανθρώπους κατά τη διάρκεια του Δευτέρου Σινοαπωνικού Πολέμου (1937–1945) και του Δευτέρου Παγκοσμίου Πολέμου. Ευθύνεται για κάποια από τα ειδεχθέστερα εγκλήματα πολέμου που διαπράχθηκαν από Ιάπωνες. Η Μονάδα 731 βρισκόταν στην περιοχή Πινγκφάνγκ της πόλης Χαρμπίν, τη μεγαλύτερη πόλη στην πολιτεία Μαντσουκουό που βρισκόταν υπό τον έλεγχο της Ιαπωνίας (στη σημερινή βορειοανατολική Κίνα).

Ήταν επισήμως γνωστή ως Τμήμα Πρόληψης Επιδημιών και Τμήμα Καθαρισμού Νερού του Στρατού Κουαντούνγκ. Η μονάδα δημιουργήθηκε από την Κεμπεϊτάι (στρατιωτική αστυνομία της Ιαπωνικής Αυτοκρατορίας), και τη διεύθυνσή της ανέλαβε έως το τέλος του πολέμου ο στρατηγός Σίρο Ίσι, αξιωματικός του Στρατού Κουαντούνγκ.
Μόνο στη βάση στην Πινγκφάνγκ δολοφονήθηκαν (χωρίς να συμπεριλαμβάνονται θύματα ιατρικών πειραμάτων που έγιναν σε άλλες εγκαταστάσεις) περίπου 3000 - 12000 άντρες, γυναίκες, και παιδιά, 600 από τους οποίους παρέχονταν κάθε χρόνο από την Κεμπεϊτάι. Περίπου το 70% των θυμάτων που πέθαναν στο στρατόπεδο στην Πινγκφάνγκ ήταν Κινέζοι, συμπεριλαμβανομένων αμφότερων πολιτών και στρατιωτικών. Περίπου το 30% των θυμάτων ήταν Ρώσοι. Άλλοι ήταν από την Νοτιοανατολική Ασία και από νησιά του Ειρηνικού - περιοχές που ήταν Ιαπωνικές αποικίες, και ένας μικρός αριθμός θυμάτων ήταν αιχμάλωτοι πολέμου από τον στρατό των Συμμαχικών Δυνάμεων του Β' Παγκοσμίου Πολέμου(αν και πολλοί περισσότεροι αιχμάλωτοι πολέμου από το στρατό των Συμμαχικών Δυνάμεων ήταν θύματα της Μονάδας 731 σε άλλες εγκαταστάσεις).

Αρκετοί από τους επιστήμονες που ήταν αναμεμιγμένοι στα πειράματα της Μονάδας 731 μεταπολεμικά ακολούθησαν καριέρες σε εξέχουσες θέσεις στην πολιτική, την ακαδημαϊκή εκπαίδευση, σε επιχειρήσεις και στην ιατρική. Κάποιοι συνελήφθησαν από τις Σοβιετικές δυνάμεις και δικάστηκαν στις Δίκες Εγκλημάτων Πολέμου του Χαμπάροβσκ. Άλλοι παραδόθηκαν στις δυνάμεις των Η.Π.Α.. Ο λόγος για τον οποίο δεν δικάστηκαν ήταν πως οι πληροφορίες και η εμπειρία που διέθεταν από τα πειράματα ήταν πολύ μεγάλης αξίας για το πρόγραμμα ανάπτυξης βιολογικών όπλων των Ηνωμένων Πολιτειών. Στις 6 Μαΐου του 1947, ο Ντάγκλας Μακάρθουρ, ως Ανώτατος Διοικητής των Συμμαχικών Δυνάμεων, έγραψε πως "πρόσθετα δεδομένα, ίσως κάποιες πληροφορίες από τον Ίσι, πιθανώς μπορούν να αποκτηθούν πληροφορώντας τους εμπλεκόμενους Ιάπωνες ότι τα στοιχεία θα διαφυλαχθούν από μυστικές υπηρεσίες και δεν θα χρησιμοποιηθούν ως αποδείξεις εγκλημάτων πολέμου". Η συμφωνία συνάφθηκε το 1948.
Φρικ και Φρακ

Οι Φρικ και Φρακ ήταν δύο Ελβετοί πατινέρ που έγιναν διάσημοι στην Αμερική τη δεκαετία του 30 και συμμετείχαν στο πρωτότυπο σόου Ice Follies ως κωμικοί πατινέρ. Τα πραγματικά τους ονόματα ήταν Werner Groebli (Φρικ) και Hansruedi Mauch (Φρακ). Ο Φρικ και ο Φρακ ήταν γνωστοι για την κλασσική τους ενδυμασία lederhosen και τις εκκεντρικές τους φιγούρες στον πάγο, συμπεριλαμβανομένου του νούμερου cantilever spread-eagle, δημιουργημένο από τον Φρικ και χαρη στα «λαστιχένια» πόδια του Φρακ,τα οποια διπλωνε σε spread-eagle στάση. Μόνο λίγα ζευγάρια παντινέρ έχουν καταφέρει να εκτελέσουν τα καθιερωμένα νούμερα του διδύμου. Ο Michael Mauch, γιος του Φρακ, εξήγησε την προέλευση των ονομάτων «ο Φρικ πήρε το όνομα του από ένα μικρό χωριό της Ελβετίας ενώ το Φρακ είναι μια ελβετική-γερμανική λέξη για ένα απαίσιο παλτό που φορουσε ο πατέρας μου όταν ήταν νέος. Πριν αρχίσει το πατιναζ. Ένωσαν τις λέξεις σαν κλασικό Ελβετικό αστείο.».
Ιστορικά Χωριά των Περιοχών Σιρακάουα-Γκο και Γκοκαγιάμα

Τα Ιστορικά Χωριά των Περιοχών Σιρακάουα-Γκο και Γκοκαγιάμα είναι ένα από τα Μνημεία Παγκόσμιας Κληρονομιάς της Ιαπωνίας. Τα χωριά είναι ξακουστά για τα σπίτια τους, που είναι κατασκευασμένα σύμφωνα με το παραδοσιακή αγροτική αρχιτεκτονική "γκάσσο-ζουκούρι" ("合掌造り"). Το όνομα σημαίνει "ενωμένες παλάμες" (πιο ελεύθερα και κατά τα δυτικά πρότυπα εννοείται ως χέρια "σε στάση προσευχής") και αναφέρεται στην υψηλή κλίση που έχουν τα δυο μισά της στέγης των κτιρίων. Αυτός ο τρόπος κατασκευής χαρίζει εξαιρετική αντοχή και, σε συνδυασμό με τις ιδιότητες της αχυροσκεπής, από την οποία αποτελείται η στέγη, επιτρέπει στα σπίτια να αντέχουν το βάρος και την υγρασία του άφθονου χιονιού και της βροχής που χαρακτηρίζουν την περιοχή. Τα χωριά βρίσκονται στην κοιλάδα του ποταμού Σογκάουα, στα σύνορα των περιφερειών Γκίφου και Τογιάμα, στην κεντρική Ιαπωνία. Η Σιρακάουα-γκο (白川郷, "Παλιά Περιοχή του Λευκού Ποταμού") έχει δώσει το όνομά της στο ομώνυμο χωριό Σιρακάουα στην περιφέρεια Γκίφου. Η περιοχή της Γκοκαγιάμα (五箇山, "Πέντε Βουνά") ανήκει στο δήμο Νάντο, της Περιφέρειας Τογιάμα.

Η αρχιτεκτονική "γκάσσο-ζουκούρι" αποτελεί παρακλάδι της παραδοσιακής αρχιτεκτονικής μίνκα ("σπίτια του λαού"), σύμφωνα με την οποία κατασκευάζονταν οι κατοικίες αγροτών, τεχνητών και εμπόρων, των μεσαίων δηλαδή και κατώτερων τάξεων κατά το σύστημα των Τεσσάρων Υποδιαιρέσεων της κοινωνίας. Τα 117 σπίτια στις δυο περιοχές Σιρακάουα και Γκοκαγιάμα αποτελούν το μοναδικό δείγμα "γκάσσο-ζουκούρι" στην Ιαπωνία.

Τα σπίτια είναι μεγάλα, με τρεις έως τέσσερις ορόφους κάτω από τη στέγη που φτάνει χαμηλά, σε μικρή απόσταση από το έδαφος, και παραδοσιακά φιλοξενούσαν πολλά μέλη της ίδιας οικογένειας, αλλά αποτελούσαν και λειτουργικούς χώρους για μια σειρά από τεχνικές και αγροτικές δραστηριότητες. Τα πυκνά δάση της περιοχής καλύπτουν έως και τις μέρες μας το 96% του εδάφους, και πριν να αναπτυχθούν οι σύγχρονες μέθοδοι χωματουργικών εργασιών και τα ανάλογα μηχανήματα, οι στενές λωρίδες γης της κοιλάδας του ποταμού προσέφεραν περιορισμένο χώρο για ανάπτυξη αγροτικών δραστηριοτήτων αλλά και ανέγερση κατοικιών. Έτσι, η λύση στην έλλειψη χώρου δόθηκε με την κατακόρυφη οικιστική ανάπτυξη στη μορφή των "γκάσσο-ζουκούρι". Τα επάνω πατώματα των σπιτιών συχνά χρησιμοποιούνταν για την εκτροφή μεταξοσκωλήκων, ενώ τα επίπεδα κάτω από τον πρώτο όροφο χρησίμευαν για την παραγωγή νίτρου, ενός από τα δυο απαραίτητα συστατικά για την παραγωγή πυρίτιδας. Το κατοικήσιμο επίπεδο του σπιτιού ήταν μεικτό, αποτελούμενο από ένα χωμάτινο επίπεδο δίπλα σε ένα ανυψωμένο ξύλινο επίπεδο όπου βρίσκονταν τα υπνοδωμάτια και άλλοι χώροι διαβίωσης. Στο κέντρο του σπιτιού υπήρχε εστία χωρίς καμινάδα, καθώς ο καπνός αφηνόταν να ανέβει ως τη στέγη και να διαλυθεί εκεί.

Το 1995, τα χωριά των δυο περιοχών χαρακτηρίστηκαν από την UNESCO Μνημεία Παγκόσμιας Κληρονομιάς ως δείγματα παραδοσιακής αρχιτεκτονικής τέλεια εναρμονισμένης με το περιβάλλον και τις κοινωνικοοικονομικές συνθήκες, αλλά και μορφής κατοικίας που προσαρμόστηκε με επιτυχία στις αλλαγές που έλαβαν χώρα στην Ιαπωνία από το 1945 και έπειτα.
Μουσείο Έρετζ Ίσραελ

Το Μουσείο Έρετζ Ίσραελ ("Μουσείο Γης του Ισραήλ") είναι ιστορικό και αρχαιολογικό μουσείο στη περιοχή Ραμάτ Αβίβ του Τελ Αβίβ στο Ισραήλ.

Το μουσείο ιδρύθηκε το 1953 και έχει μεγάλη έκθεση αρχαιολογικών, ανθρωπολογικών και ιστορικών αντικειμένων οργανωμένων σε σειρές εκθεσιακών περιπτέρων στον χώρο του. Κάθε περίπτερο είναι αφιερωμένο σε διαφορετικό θέμα: υαλικά, κεραμικά, νομίσματα, χάλκινα και άλλα. Στο μουσείο λειτουργεί επίσης πλανητάριο.

Στην πτέρυγα «Ο Άνθρωπος και το Έργο του» γίνονται ζωντανές επιδείξεις αρχαίων μεθόδων υφαντουργίας, χρυσοχοΐας, κεραμοποιΐας, αλέσματος σιτηρών και ψησίματος ψωμιού. Η ανασκαφή Τελ Κασίλε στην οποία βρέθηκαν 12 διακριτά στρώματα πολιτισμού είναι στον χώρο του μουσείου.
Σούμπα

H Σούμπα (Sumba) είναι νησί της Ινδονησίας. Είναι μία από τις μικρές Σούνδες και ανήκει στην επαρχία Ανατολική Νούσα Τενγκάρα. Βρίσκεται νότια της Φλόρες, με την οποία χωρίζεται με το στενό της Σούμπα, νοτιοανατολικά της Σουμπάουα, ανατολικά το Τιμόρ, με το οποίο χωρίζεται με τη θάλασσα Σάβου και νότια η Αυστραλία. Έχει έκταση 11.153 τετραγωνικά χιλιόμετρα, είναι δηλαδή το 73ο μεγαλύτερο στη Γη. Η μεγαλύτερη πόλη και κύριο λιμάνι του νησιού είναι η Γουαϊνγκάπου, η οποία έχει περίπου 11.000 κατοίκους.

Το νησί σχηματίστηκε από τη μερική ανάδυση μιας νότιας αλυσίδας του μεγάλου τόξου της Σούνδης. Αποτελείται κυρίως από ασβεστολιθικά πετρώματα, ενώ έχει λίγα ηφαιστειακά συγκροτήματα, σε σύγκριση με τα υπόλοιπα νησιά του αρχιπελάγους. Το δυτικό μισό του νησιού δέχεται περισσότερες βροχοπτώσεις και γι'αυτό είναι πιο γόνιμο και φιλοξένει μεγαλύτερο αριθμό κατοίκων, ενώ το ανατολικό είναι πιο ξηρό και ορεινό. Εκεί βρίσκεται η ψηλότερη κορυφή του νησιού, το Γουάνγκα Μέττι, το οποίο έχει ύψος 1.225 μέτρα.
Η γυναίκα του αγρότη

Η γυναίκα του αγρότη (The Farmer's Wife), είναι ο τίτλος κινηματογραφικής ταινίας του Άλφρεντ Χίτσκοκ παραγωγής του 1928.
Μολούκες

Οι Μολούκες ("Maluku") είναι αρχιπέλαγος στην Ινδονησία. Γεωγραφικά βρίσκονται ανάμεσα στο Σουλαουέζι, τη Νέα Γουινέα και το Τιμόρ. Τα νησιά είναι επίσης γνωστά στους Ευρωπαίους και στους Κινέζους ως νησιά των μπαχαρικών, αν και η ονομασία χρησιμοποιείται και για άλλα νησιά.

Τα περισσότερα νησιά είναι ορεινά, κάποια με ενεργά ηφαίστεια, και δέχονται μεγάλα ύψη βροχής. Η βλάστηση στα νησιά είναι άφθονη και περιλαμβάνει τροπικά δάση, ρύζι και τα μπαχαρικά γαρίφαλο και μοσχοκάρυδο, τα οποία προέρχονται από δέντρα που φύονται στα νησιά. Οι κάτοικοι των νησιών είναι Μελανήσιοι, αλλά ύστερα από τους πολέμους των μπαχαρικών τον 17ο αιώνα, αρκετοί πληθυσμοί σκοτώθηκαν. Ένα κύμα Αυστρονήσιων μεταναστών ξεκίνησε το 20ο αιώνα και συνεχίζει μέχρι σήμερα.

Τα νησιά, όταν ανεξαρτητοποιήθηκε η Ινδονησία, υπάγονταν σε μία ενιαία επαρχία, την επαρχία Μολούκες. Το 1999 χωρίστηκε σε δύο επαρχίες, τις Βόρειες Μολούκες που περιλάμβανε τα νησιά ανάμεσα στο Μοροτάι και τις νήσους Σούλα και Όμπι, ενώ το νησιωτικό τόξο από την Μπούρου και το Σεράμ μέχρι το Ουέταρ και τα νησιά Άρου παρέμεινε στην επαρχία Μολούκες. Οι βόρειες Μολούκες κατοικούνται κυρίως από μουσουλμάνους και έχουν πρωτεύουσα την Τερνάτε και οι Μολούκες από χριστιανούς και έχουν πρωτεύουσα την Αμπόν. Το 1999 ξέσπασε θρησκευτική διαμάχη ανάμεσα σε χριστιανούς και μουσουλμάνους η οποία στοίχισε τη ζωή σε χιλιάδες ανθρώπους και ώθησε πολλούς στην μετεγκατάσταση. Η διαμάχη έληξε το 2003.
Ελ Τσιτσόν

thumb|250px|Ο κρατήρας του Τσιτσόν τον Νοέμβριο του 1982
Το Ελ Τσιτσόν (ισπανικά: "Chichonal") είναι ενεργό ηφαίστειο στην Μεξικανική πολιτεία Τσιάπας. Ανήκει στο ηφαιστειακό τόξο Τσιαπανέκαν, το οποίοι δημιουργείται από τη βύθιση της τεκτονικής πλάκας Κόκος. Οι μόνες καταγεγραμμένες εκρήξεις του ήταν αυτές που έλαβαν χώρα τις 29 Μαρτίου, 3 και 4 Απριλίου 1982, οι οποίες δημιούργησαν μια καλντέρα διαμέτρου ενός περίπου χιλιομέτρου η οποία σήμερα έχει μια όξινη λίμνη. Η έκρηξη σκότωσε περίπου 2.000 ανθρώπους οι οποίοι ζούσαν κοντά στο ηφαίστειο. H έκρηξη παρήγαγε μεγάλες ποσότητες στάχτης και πυροκλαστικές ροές που κατέστρεψαν τις γύρω περιοχές. Το 2000 το χρώμα της λίμνης άλλαξε και έγινε τιρκουάζ και η θερμοκρασία της αυξήθηκε.

Σύμφωνα με έρευνες που ραδιοχρονολόγησαν τα ηφαιστειακά αναβλήματα, το ηφαίστειο είχε νωρίτερα εκραγεί 1360 ± 100 (ισχύς VEI 5), 1190 ± 150 (VEI 4), 780 ± 100 (VEI 5) και 590 μ.Χ. ± 100 (VEI 3) με έχει πραγματοποιήσει και άλλες εκρήξεις ακόμη παλιότερα άγνωστης ισχύος.
Νερό λεβήτων

Νερό λεβήτων ονομάζεται το νερό με το οποίο τροφοδοτείται οποιοσδήποτε ατμολέβητας προκειμένου να μετατραπεί σε ατμό.

Ο ατμός εν προκειμένω που αποτελεί το εργαζόμενο μέσο στις μηχανές εξωτερικής καύσης π.χ. ατμομηχανή μετά το έργο που παρέχει οδεύει στο ψυγείο της μηχανής όπου και συμπυκνώνεται εκ νέου σε νερό αποσταγμένο. Αυτό, χαρακτηριζόμενο και ως "συμπύκνωμα", χρησιμοποιείται με συνεχές κύκλωμα (δίκτυο) στην επανατροφοδότηση του λέβητα, μέσω σχετικής αντλίας.
The Kooks

The Kooks είναι ένα Βρετανικό ροκ συγκρότημα, το οποίο σχηματίστηκε στο Μπράιτον, Ανατολικό Σάσεξ, το 2004 από τους Λουκ Πρίτσαρντ (Luke Pritchard), Χιού Χάρρις (Hugh Harris), Πολ Γκάρντ ( Paul Garred) και Μαξ Ράφερτυ (Max Rafferty). Το συγκρότημα παρέμεινε αυτούσιο ως και λίγο πριν την αποχώρηση του Ράφερτυ, το 2008. Την θέση ανέλαβε να αντικαταστήσει προσωρινά ο Νταν Λόγαν (Dan Logan), μέχρι τον Οκτώβρη του ίδιου έτους που στο συγκρότημα εντάχτηκε μόνιμα πια, ο Πίτερ Ντέντον (Peter Denton).Το 2010, ο Πρίτσαρντ ανακοίνωσε την αναχώρηση του Γκαρτν λόγω ενός νευρολογικού προβλήματος στο χέρι του. Αργότερα τον ίδιο χρόνο, ο Γκαρντ επανασυνδέθηκε, αλλά μόνο για συνεδριάσεις στο στούντιο, ενώ στις ζωντανές συναυλίες τον ντράμερ ανέλαβε να αντικαθιστά ο Κρις Πρέντεργκαστ (Chris Prendergast). Το 2012, το συγκρότημα συνοδεύτηκε στα ντραμς από τον Αλέξη Νουνέζ (Alexis Nunez).

Αυτοαποκαλούνται ποπ συγκρότημα και η μουσική τους είναι κυρίως επηρεασμένη από τη δεκαετία του 1960. Οι "The Kooks" έχουν πειραματιστεί με διάφορα μουσικά είδη, όπως το ροκ, Μπρίτποπ (Britpop), ένα είδος εναλλακτικής ροκ, ποπ, ρέγκε και σκα (ένα Τζαμαϊκανό μουσικό είδος που εμφανίστηκε στη Τζαμάικα στα τέλη της δεκαετίας του 1950.

Υπέγραψαν συμβόλαιο με τη Virgin Records και μόλις τρεις μήνες μετά τη διαμόρφωση τους, οι Kooks εισέβαλαν στη μουσική βιομηχανία με το πρώτο τους άλμπουμ "Inside In / Inside Out", το 2006. Το άλμπουμ έκανε μεγάλη επιτυχία στο Ηνωμένο Βασίλειο, όπου και έγινε τέσσερις φορές πλατινένιο μέσα σε μόλις ένα χρόνο. Αλλά και στο εξωτερικό, στην Αυστραλία, πήρε ένα είδος πλατινένιου βραβείου και δύο φορές πλατινένιο στην Ιρλανδία. Οι Kooks έγιναν το κέντρο προσοχής των μέσων ενημέρωσης, όταν το 2006 κέρδισαν το βραβείο για το "Best UK & Ireland Act" στα MTV Europe Music Awards και πήραν υποψηφιότητα στα "Brit Awards" για το single "She Moves in Her Own Way". Το επόμενο άλμπουμ τους "Konk", το 2008 εκτοξεύτηκε στο νούμερο ένα του "UK Albums Chart" και απ’ την πρώτη κιόλας εβδομάδα σημείωσε πωλήσεις των 65.000 αντίτυπων, καταλαμβάνοντας χρυσή θέση τόσο στο Ηνωμένο Βασίλειο και την Ιρλανδία. Το τρίτο τους δισκογραφικό άλμπουμ, με τίτλο "Junk of the Heart", κυκλοφόρησε στις 12 Σεπτεμβρίου 2011.
Άσκγια

thumb|250px|Η καλντέρα του Άσκγια
thumb|250px|Ο κρατήρας Βίνι με την θερμή λίμνη
Το Άσκγια (ισλανδικά: "Askja") είναι ηφαίστειο στα υψίπεδα της κεντρικής Ισλανδίας. Το όνομα Άσκγια αναφέρεται στο σύμπλεγμα καλντέρων μαζί με τα βουνά Ντινγιοφγιόλ τα οποία τις περιβάλλουν· ο όρος "άσκγια" στα ισλανδικά σημαίνει κουτί ή καλντέρα. Το ύψος του φτάνει τα 1.516 μέτρα. Η ισχυρότερη έκρηξη του Άσκγια έλαβε χώρα το 1875 και θεωρείται μια από τις ισχυρότερες που έχουν καταγραφεί στην Ισλανδία. Δημιούργησε μια μικρή καλντέρα η οποία πλημμύρισε και σχημάτισε τη λίμνη Οσκγιουβάτν. Η πιο πρόσφατη έκρηξη του ηφαιστείου συνέβη το 1961.
Elstree Calling

H ταινία Elstree Calling σκηνοθετήθηκε κατά ένα μέρος από τον Άλφρεντ Χίτσκοκ και ήταν μια παραγωγή του 1930
Μονσώ-λε-Μιν

Το Μονσώ-λε-Μιν (γαλλ. Montceau-les-Mines) είναι πόλη στο νομό Σον-ε-Λουάρ, στην περιοχή της Βουργουνδίας στα ανατολικά της Γαλλίας.

Είναι η δεύτερη μεγαλύτερη σε πληθυσμό κοινότητα του Δήμου Κρεζό-Μονσώ, ο οποίος βρίσκεται στα νοτιοδυτικά του Ντιζόν.
One Direction

Οι One Direction ήταν Αγγλικό-Ιρλανδικό pop "boy band" με έδρα το Λονδίνο. Το συγκρότημα αποτελείται από τα μέλη: Χάρι Στάιλς (Harry Styles), Νάιαλ Χόραν (Niall Horan), Λούι Τόμλινσον (Louis Tomlinson), Λίαμ Πέιν (Liam Payne) και Ζέιν Μάλικ (Zayn Malik). Ο Ζέιν Μάλικ αποχώρησε από το συγκρότημα στις 25 Μαρτίου 2015. Υπέγραψαν με την δισκογραφική εταιρεία Syco Records του Σάιμον Κάουελ, αφότου δημιουργήθηκαν και τερμάτησαν τρίτοι στην τελική βαθμολογία της 7ης σεζόν του Βρετανικού "The X Factor" το 2010. 

Γνωρίζοντας παγκόσμια επιτυχία χάρη στην δύναμη των μέσων κοινωνικής δικτύωσης, οι πέντε τους δίσκοι "Up All Night" (2011), "Take Me Home" (2012), Midnight Memories (2013), Four (2014) και Made in the A.M. (2015) έσπασαν μεγάλο αριθμό ρεκόρ, έφτασαν στην κορυφή των τσαρτ στις περισσότερες μεγάλες αγορές, και δημιούργησαν μεγάλες μουσικές επιτυχίες, συμπεριλαμβανόμενων τα: "What Makes You Beautiful", "Live While We're Young", "Best Song Ever", "Story Of My Life", "You & I", "Night Changes", "Drag me Down" και "Perfect". Συχνά τους έχει αποδοθεί η αναγέννηση της έννοιας του όρου του "boy band", και ότι αποτελούν μέλος της νέας "British Invasion" στις ΗΠΑ, το συγκρότημα έχει πουλήσει άνω των 14 εκατομμυρίων σινγκλ και των 8 εκατομμυρίων δίσκων, σύμφωνα με την εταιρεία που έχει αναλάβει το μάνατζμεντ του, την Modest! Management. Στις επιτυχίες τους συμπεριλαμβάνονται και δύο BRIT Awards και τρία MTV Video Music Awards. Σύμφωνα με τον Νικ Γκάτφιλντ, πρόεδρο και ανώτατο εκτελεστικό διευθυντή της Sony Music Entertainment UK, οι One Direction είχαν οικονομικά οφέλη άνω των $50 εκατομμυρίων έως τον Ιούνιο του 2012. Ανακηρύχτηκαν ως "Top New bollshit" για το 2012 από το περιοδικό "Billboard", ενώ το "The Huffington Post" βάφτισε το 2012 ως το "Έτος των One Direction".
Βασίλης Καλαμπαλίκης

Ο Βασίλης Καλαμπαλίκης (1826-1858) ήταν Έλληνας λήσταρχoς.
ΣΑ Μπαστιά

Η Σερκλ Ατλετίκ Μπαστιαί (ή ΣΑ Μπαστιά) είναι μια γαλλική ποδοσφαιρική ομάδα με έτος ίδρυσης το 1920 και με έδρα την πόλη Μπαστιά της Κορσικής. Ο σύλλογος της Κορσικής, με τον Αντουάν Εμανουελί στην προεδρία του, αγωνίζεται αυτή την σεζόν στην Νασιονάλ.
Σταντ Ερμπατζόλο

Το Σταντ Ερμπατζόλο είναι στάδιο της Κορσικής, το οποίο χρησιμοποιείται από την ΣΑ Μπαστιά. Αυτό τον καιρό φιλοξενεί τους εντός έδρας αγώνες της τελευταίας στην Νασιονάλ.
Ιστ

Το Ιστ, (κροατικά: "Ist") είναι νησί της Κροατίας στην Αδριατική Θάλασσα. Έχει έκταση 9,7 τ.χλμ. και 202 κατοίκους σύμφωνα με την απογραφή του 2001. Πρωτεύουσα του νησιού είναι το Ιστ.
Πρέμουντα

Το Πρέμουντα, (κροατικά: "Premuda") είναι νησί της Κροατίας στην Αδριατική Θάλασσα. Έχει έκταση 8,7 τ.χλμ. και 58 κατοίκους σύμφωνα με την απογραφή του 2001. Πρωτεύουσα του νησιού είναι το Πρέμουντα.
Pac-Man World

Το Pac-Man World 20th Anniversary (ιαπωνικά: パックマンワールド 20th アニバーサリー, Χέπμπορν: "Pakkuman Wārudo 20th Anibāsarī") είναι τρισδιάστατο βιντεοπαιχνίδι πλατφόρμας που αναπτύχθηκε από τις Namco και Full Fat για το PlayStation. Κυκλοφόρησε στις 30 Αυγούστου 1999 στη Βόρεια Αμερική, τρεις ημέρες αργότερα στην Ιαπωνία, στις 28 Φεβρουαρίου 2000 στην Ευρώπη και στις 8 Ιουλίου του ίδιου έτους στην Αυστραλία. Το παιχνίδι κυκλοφόρησε εκείνο το έτος για να συμπέσει με την επέτειο 20 ετών από τη δημιουργία του χαρακτήρα Pac-Man. Στις 17 Νοεμβρίου του 2004, κυκλοφόρησε και για το Game Boy Advance.
Η Λευκή Κορδέλα

Το "Η Λευκή Κορδέλα" (γερμανικά: "Das weiße Band, Eine deutsche Kindergeschichte", αγγλικά: "The White Ribbon") είναι μία γερμανόγλωσση ταινία του 2009, η οποία κυκλοφόρησε σε ασπρόμαυρο, σε σενάριο και σκηνοθεσία του Μίχαελ Χάνεκε. Το δράμα απεικονίζει την κοινωνία και την οικογένεια σε ένα χωριό της Βόρειας Γερμανίας λίγο πριν τον Α' Παγκόσμιο. Σύμφωνα με το Χάνεκε, η ταινία πραγματεύεται τη «γέννηση κάθε τύπου τρομοκρατίας, είτε αυτή είναι πολιτικής είτε θρησκευτικής μορφής.»

"Das weiße Band, Eine deutsche Kindergeschichte" (κυριολεκτικά, "Η λευκή κορδέλα, μία ιστορία για τα παιδιά της Γερμανίας") έκανε την πρεμιέρα της στο 62ο Κινηματογραφικό Φεστιβάλ Καννών το Μάιο του 2009 και κέρδισε το βραβείο του Χρυσού Φοίνικα (Palme d'Or), ακολουθήθηκε από θετικές κριτικές και αρκετά άλλα μεγάλα βραβεία, συμπεριλαμβανομένου αυτού στην 67η απονομή των Χρυσών Σφαιρών για το βραβείο της Καλύτερης Ξενόγλωσσης Ταινίας. Η ταινία έλαβε δύο υποψηφιότητες στα 82α Βραβεία Αμερικανικής Ακαδημίας Κινηματογράφου για την κατηγορία Καλύτερης Ξενόγλωσσης Ταινίας (εκπροσωπώντας τη Γερμανία) και Καλύτερης Φωτογραφίας (Κρίστιαν Μπέργκερ).
Τουρνουά Τόρο δε λα Βέγα

thumb|350px|Τουρνουά Τόρο δε λα Βέγα.
Το τουρνουά Τόρο δε λα Βέγα είναι παραδοσιακό πανηγύρι στο οποίο το πλήθος διώκει έναν ταύρο με λόγχες και μετά τον σκοτώνει.

Τη δεύτερη Τρίτη του Σεπτεμβρίου κάθε χρόνο, οι κάτοικοι του Τορδεσίγιας της επαρχίας Βαγιαδολίδ (Ισπανία) διοργανώνουν το τουρνουά «Τόρο δε λα Βέγα» κατά το οποίο το πλήθος βασανίζει με λόγχες έναν ταύρο μέχρι θανάτου. Μερικές φορές οι κάτοικοι σουβλίζουν το ζώο και άλλες φορές το σκοτώνουν με κατσαβίδι, όπως έκαναν με τον Αφλιχίντο το 2011.
Aedes aegypti

Το Aedes aegypti ("Αηδής ο αιγυπτιακός"), γνωστό και ως κουνούπι τίγρης, είναι ένα κουνούπι που μεταφέρει τις ασθένειες δάγκειος πυρετός, τσικονγκούγια και κίτρινος πυρετός, καθώς και άλλες ασθένειες. Το κουνούπι ξεχωρίζει από τις λευκές λωρίδες στα πόδια και ένα σημάδι που μοιάζει με λύρα στο θώρακα. Το κουνούπι προέρχεται από την Αφρική και απαντάται σε τροπικές και υποτροπικές περιοχές του πλανήτη.

To είδος είναι φορέας αρκετών τροπικών πυρετών. Μόνο το θηλυκό τσιμπάει για αίμα έτσι ώστε να ωριμάσει τα αυγά του. Το είδος έλκεται από χημικές ενώσεις που παράγουν τα θηλαστικά. Ανάμεσα σε αυτές τις ενώσεις είναι η αμμωνία, το διοξείδιο του άνθρακα, το γαλακτικό οξύ και η οκτενόλη. Τα ενήλικα ζουν περίπου 2 με 4 εβδομάδες ανάλογα με τις συνθήκες, αλλά τα αυγά είναι βιώσιμα ακόμη και μετά από ένα χρόνο σε ξηρή κατάσταση.

Σύμφωνα με τον οδηγό του αμερικανικού φορέα Κέντρα για τον Έλεγχο των Ασθενειών και για την Πρόληψη, τα καλύτερα εντομοαπωθητικά για το είδος είναι αυτά που περιέχουν DEET. Επίσης αναφέρει:
* Το κουνούπι τσιμπάει συνήθως την αυγή ή το σούρουπο, αλλά μπορεί να τσιμπήσει οποιαδήποτε ώρα σε εσωτερικού χώρο, στη σκία και όταν έχει συννεφιά.
* Το κουνούπι αναπαράγεται σε στάσιμα νερά. Αυτά μπορεί να είναι βάζα με λουλούδια, ανοικτά βαρέλια, κουβάδες και λάστιχα αυτοκινήτων, αλλά πιο επικίνδυνα μέρη είναι το νερό της τουαλέτας και υγρά πατώματα του μπάνιου, επειδή του επιτρέπουν να αναπαράγεται μέσα στα σπίτια. Έρευνες έχουν δείξει ότι ουσίες που εκπέμπονται από συγκεκριμένα βακτήρια διεγείρουν το θηλυκό να γεννήσει. Προτειμούν περισσότερο νερά που έχουν συγκεκριμένη συγκέντρωση λιπαρών οξέων και άλλων οργανικών ουσιών.
* Προτείνεται να φοράτε ρούχα με μακριά μανίκια και παντάκια την ημέρα και το σούρουπο.
* Προτείνεται να ψεκάζεται τα ρούχα με απωθητικά με DEET.
* Προτείνεται η χρήση κουνουπιέρων πάνω από τα κρεβάτια, αν το δωμάτιο δεν κλιματίζεται ή αν τα παράθυρα είναι κλειστά.
Αμβροσιανή Ιλιάς

Αμβροσιανή Ιλιάς (λατ. "Ilias Ambrosiana", "Ilias picta") ονομάζεται εικονογραφημένο χειρόγραφο του 5ου ως 6ου αιώνα της Ιλιάδας του Ομήρου που φιλοξενείται στην Αμβροσιανή Βιβλιοθήκη ("Biblioteca Ambrosiana") του Μιλάνου. Γράφτηκε το 500 περίπου στην Αλεξάνδρεια και αποτελείται από 51 μέρη.

Το χειρόγραφο ανήκε στον λόγιο Gian Vincenzo Pinelli (1535–1601), ο οποίος το 1609 δώρισε την συλλογή βιβλίων του στην Αμβροσιανή Βιβλιοθήκη. Ανάμεσα σε ένα χειρόγραφο του 13ου αιώνα ήταν κολλημένα και τα 51 φύλλα με εικόνες εμπνευσμένες από την Ιλιάδα. Στην πίσω μεριά των εικόνων ήταν γραμμένα τα κείμενα της Ιλιάδας.
Στενό της Ρόδου

thumb|right|350px|
Το Στενό της Ρόδου είναι το ανατολικότερο από τα έξι στενά του Αιγαίου πελάγους που το συνδέουν με τη Μεσόγειο θάλασσα. Διαμορφώνεται μεταξύ των ακρωτηρίων Ζωνάρι της Ρόδου και Άσπρου της Δωρίδας Μικράς Ασίας οριοθετώντας τα θαλάσσια σύνορα μεταξύ της Ελλάδας και της Τουρκίας.
Κενάν Ιμιρζαλίογλου

Ο Κενάν Ιμιρζαλίογλου (τούρκικα: Kenan İmirzalıoğlu, γενν. 18 Ιουνίου 1974) είναι Τούρκος ηθοποιός και πρώην μοντέλο.
Σεμέρου

Το [[όρος Μπρόμο]] και το Σεμέρου στο βάθος
Το Σεμέρου ή όρος Σεμέρου (ινδονησιακά: "Gunung Semeru") είναι ενεργό στρωματοηφαίστειο στην ανατολική Ιάβα. Με ύψος 3.676 μέτρα είναι η ψηλότερη κορυφή στο νησί. To ηφαίστειο είναι επίσης γνωστό ως "Μαχαμέρου", δηλαδή το μεγάλο βουνό. Το όνομα προέρχεται από το Ινδο-Βουδιστικό μυθικό βουνό Μέρου ή Σουμέρου, η κατοικία των θεών. Είναι δημοφιλής ορειβατικός προορισμός, αλλά το ηφαίστειο είναι επίκινδυνο επειδή εκλύει τοξικά αέρια.

Το Σεμέρου υψώνεται απότομα πάνω από τις νότιες ακτές της ανατολικής Ιάβας. Στην κορυφή βρίσκονται ρηχοί κρατήρες που περιέχουν λίμνες (μάαρ) και στις ανατολικές και νοτιοανατολικές πλαγιές βρίσκονται ηφαιστειακοί δόμοι και κώνοι στάχτης. Βρίσκεται νότια των καλδέρων, στο νότιο άκρο του ηφαιστειακού συμπλέγματος Τενγκέρ. Το ηφαίστειο θεωρείται ότι βρίσκεται σε έκρηξη από το 1967 μέχρι σήμερα. Έχει εκραγεί τουλάχιστον 55 φορές από το 1818, 10 από τις οποίες ήταν θανάσιμες. Όλες οι ιστορικές εκρήξεις είχαν ισχύ στη κλίμακα VEI 2 ή 3. Οι ισχυρότερες εκρήξεις παράγουν πυροκλαστικές ροές που φτάνουν μέχρι τους πρόποδες του ηφαίστειου.
Νεβάδο ντελ Ρουίς

<br>
thumb|260px|Ατμός από τη κορυφή τον Ιούλιο του 2007.
Το Νεβάδο ντελ Ρουίς (ισπανικά: "Nevado del Ruiz") είναι ενεργό ηφαίστειο στην κεντρική Κολομβία, στα διαμερίσματα Κάλντας και Τολίμα, 129 χιλιόμετρα νότια της Μπογκοτά. Είναι ένα στρωματοηφαίστειο το οποίο αποτελείται από αλλεπάλληλα στρώματα λάβας και συμπυκνωμένης στάχτης και πυροκλαστικών υλικών. Το Νεβάδο ντελ Ρουίς είναι ενεργό εδώ και 2 εκατομμύρια χρόνια και έχει γνωρίσει τρεις περιόδους αυξημένης δραστηριότητας. Ο σημερινός κώνος, ύψους 5.321 μέτρων, αναπτύχθηκε στην παρούσα περίοδο, η οποία άρχισε πριν 150.000 χρόνια.

Οι εκρήξεις του ηφαιστείου είναι συνήθως πλινιακές και παράγουν κατολισθήσεις καυτών υλικών, γνωστές ως πυροκλαστικές ροές. Αυτές οι εκρήξεις μπορούν να προκαλέσουν μεγάλα λαχάρ (ροές μίγματος λάσπης και ηφαιστειακών υλικών), οι οποίες αποτελούν ένα μεγάλο κίνδυνο για τους ανθρώπους και το περιβάλλον. Τις 13 Νοεμβρίου 1985 μια μικρή έκρηξη προκάλεσε ένα τεράστιο λαχάρ, το οποίο έθαψε και κατέστρεψε την πόλη Αρμέρο στη Τολίμα, προκαλώντας 23.000 - 25.000 θανάτους. Το λαχάρ αυτό είναι το πιο θανάσιμο στην καταγεγραμμένη ιστορία. Παρόμοια μεγάλα λαχάρ που προκλήθηκαν από μικρές εκρήξεις συνέβησαν ξανά το 1595 και 1845.

Το Νεβάδο ντελ Ρουίς βρίσκεται στο Εθνικό Φυσικό Πάρκο Λος Νεβάδος, το οποίο περιλαμβάνει και άλλα ηφαίστεια. Η κορυφή του καλύπτεται με παγετώνες, αλλά από το 1985 έχουν υποχωρήσει αισθητά. Το ηφαίστειο εξακολουθεί να αποτελεί μια απειλή για τις κοντινές πόλεις και χωριά, και υπολογίζεται ότι συνολικά 500.000 άνθρωποι κινδυνεύουν από λαχάρ μελλοντικών εκρήξεων.


Κατηγορία:Ηφαίστεια της Νοτίου Αμερικής
Κάστρο των Αντεμάρ

thumb|right|250px|Η Είσοδος
thumb|right|250px|Τα τείχη του κάστρου
Το Κάστρο των Αντεμάρ βρίσκεται πάνω σε έναν λόφο, στο κέντρο της γαλλικής πόλης του Μοντελιμάρ, στον νομό του Ντρομ.
Gang de la Brise de Mer

250px|μικρογραφία|δεξιά|Χάρτης της Άνω Κορσικής
Το Gang de la Brise de Mer είναι μια Κορσικανική εγκληματική οργάνωση που οφείλει την ονομασία της σε ένα παλιό μπαρ του παλιού λιμανιού της Μπαστιά, στην Άνω Κορσική, στην προκυμαία του Ναυτικού, γνωστής σήμερα ως « Le Méditerranée », το οποίο χρησίμευε ως τόπο συγκεντρώσεων από ορισμένα μέλη της.

Φημισμένη για την ταχύτητα των χτυπημάτων της, βίαια και στρατιωτικοποιημένα, τα μέλη της ενεργούν στην Κορσική, την ηπειρωτική Γαλλία και την Ευρώπη. Η συμμορία είναι υπεύθυνη για πάνω από εκατό ένοπλες επιθέσεις σε τράπεζες ή άλλες επιχειρήσεις. Τις αποδίδονται, ειδικότερα, η ληστεία της Union de banques suisses (UBS) στην Γενεύη της Ελβετίας, οι επιθέσεις εναντίον χρηματαποστολής της Securipost το 1991 και ενός Mercure d'Air France το 1992. Συμμετέχει ενεργά επίσης στο ξέπλυμα μαύρου χρήματος και στον χώρο του ποδοσφαίρου, με υποτιθέμενες σχέσεις με την ομάδα της Μπαστιά.
Πύργος του Καλβί

Ο Πύργος του Καλβί ή Torra di Calvi (επίσης γνωστός ως "Tour du sel") είναι ένας γενουάτικος πύργος στην Κορσική, ο οποίος βρίσκεται στην πόλη Καλβί (Άνω Κορσική).

Είναι ένα από τα Επίσημα Ιστορικά Μνημεία της Γαλλίας.
Γιογκιακάρτα

thumb|250px|To μνημείο Τούγκου το 2007
Η Γιογκιακάρτα (Ινδονησιακά: "Yogyakarta"), προφέρεται και "Τζιογκτζιακάρτα", είναι πόλη και πρωτεύουσα της επαρχίας της Ειδικής Περιοχής της Γιογκιακάρτα (Daerah Istimewa Yogyakarta), στη κεντρική Ιάβα, Ινδονησία. Σύμφωνα με την απογραφή του 2010, η πόλη είχε πληθυσμό 388.088 κατοίκους και η μητροπολιτική περιοχή της 2.389.200 κατοίκους. Είναι γνωστή ως κέντρο των τεχνών της Ιάβας, με παραστάσεις θεάτρου σκιών, μουσικής, μπαλέτου και μπαλίκ. Το όνομά της σημαίνει «Πλούσια και Καλότυχη».

Η Γιογκιακάρτα ήταν η πρωτεύουσα της Ινδονησίας κατά τη διάρκεια του αγώνα για την απελευθέρωση της Ινδονησίας (1945-1949). Μια από τις συνοικίες της Τζιόγκτζιακάρτα, η Κότα Γκεντέ, ήταν πρωτεύουσα του Σουλτανάτου Ματαράμ από το 1575 μέχρι το 1640. Σήμερα η Γιογκιακάρτα είναι μια πανεπιστημιούπολη, έδρα του πανεπιστημίου Γκαντζάχ Μάντα, ενός από τα καλύτερα στην Ινδονησία, καθώς και άλλων δημόσιων και ιδιόκτητων πανεπιστημίων. Η πόλη είναι σημαντικό τουριστικό κέντρο της Ινδονησίας. Θεωρείται ο δεύτερος μεγαλύτερος τουριστικός προορισμός της Ινδονησίας μετά το Μπαλί. Βρίσκεται κοντά στο Μπορομπουντούρ, τη μεγαλύτερη βουδιστική στούπα στη Γη. Το κέντρο της πόλης είναι το παλάτι του Σουλτάνου. Σημερινός Σουλτάνος είναι ο Χαμενγκουμπουόνο Ι΄.
Εσθονικό Κεντρώο Κόμμα

Το Εσθονικό Κεντρώο Κόμμα (εσθ. "Eesti Keskerakond") είναι ένα εσθονικό κοινωνικό φιλελεύθερο κόμμα. Είναι μέλος του Ευρωπαϊκού Φιλελεύθερου Δημοκρατικού και Μεταρρυθμιστικού Κόμματος. Είναι το κόμμα της Εσθονίας με τα περισσότερα μέλη, αφού αριθμεί περίπου 12.000 μέλη. 

Το κόμμα ιδρύθηκε στις 12 Οκτωβρίου 1991 από τη βάση του Λαϊκού Μετώπου της Εσθονίας μετά την απόσπαση άλλων κομμάτων από το τελευταίο. Αρχικά, το κόμμα λεγόταν Λαϊκό Κεντρώο Κόμμα ("Rahvakeskerakond") για να διαφοροποιηθεί από το μικρότερο Αγροτικό Κεντρώο Κόμμα ("Maa-Keskerakond"). Τωρινός επικεφαλής του κόμματος είναι ο Έντγκαρ Σαβισάαρ. 

Κατηγορία:Εσθονικά πολιτικά κόμματα
Κατηγορία:Φιλελεύθερα κόμματα στην Εσθονία
Π.Σ. Σέρρες

Ο Π.Σ. Σέρρες είναι αθλητικός σύλλογος των Σερρών. Δραστηριοποιείται στο άθλημα του ποδόσφαιρο. Οι εντός έδρας αγώνες της ομάδας διεξάγονται στο γήπεδο της ΕΠΣ Σερρών στην Ομόνοια.
Τέμενος Γιουνούς Μπέη

Το Τέμενος Γιουνούς Μπέη (τουρκικά: "Yunus Bey Camii") είναι ερειπωμένο κτίριο εντός πεζοδρόμου της συνοικίας της Νέας Μοσυνούπολης στην Κομοτηνή.
Το Ημερολόγιο

Το Ημερολόγιο (αγγλικά: "The Notebook") είναι ρομαντικό δράμα παραγωγής 2004, βασισμένο στο ομώνυμο μυθιστόρημα του Νίκολας Σπαρκς. Σκηνοθέτης της ταινίας είναι ο Νικ Κασσαβέτης. Πρωταγωνιστούν οι Ράιαν Γκόσλινγκ και Ρέιτσελ ΜακΆνταμς ως ένα νεαρό ερωτευμένο ζευγάρι στις αρχές της δεκαετίας του 1940. Την ιστορία τους, την αφηγείται από το παρόν ένας ηλικιωμένος άντρας (Τζέιμς Γκάρνερ) που μένει σε ένα γηροκομείο, σε μία ηλικιωμένη γυναίκα (Τζίνα Ρόουλαντς) που κατοικεί και αυτή στο ίδιο γηροκομείο.

Η ταινία τα πήγε καλά στο box-office και έλαβε αρκετές υποψηφιότητες για βραβεία, κερδίζοντας οκτώ Βραβεία Teen Choice, ένα Βραβείο Satellite και ένα Βραβείο MTV Movie.
Σουραμπάγια

thumb|250px|Η Σουραμπάγια το 2007
Η Σουραμπάγια (ινδονησιακά: "Surabaya") είναι η δεύτερη μεγαλύτερη πόλη της Ινδονησίας. Σύμφωνα με την απογραφή του 2010, η πόλη έχει 2.765.908 κατοίκους και η μητροπολιτική περιοχή της αριθμεί 5.622.259 κατοίκους. Είναι η πρωτεύουσα της επαρχίας ανατολική Ιάβα και βρίσκεται στη βόρεια ακτή της ανατολικής Ιάβας, κοντά στις εκβολές του ποταμού Μας και στο στενό της Μαδούρας, που χωρίζει την Ιάβα από το νησί Μαδούρα. Η πόλη σήμερα είναι ο σημαντικότερος αεροπορικός και θαλάσσιος κόμβος στην ανατολική Ιάβα και ένας από τους μεγαλύτερους στην Ινδονησία.

Η πρώτη αναφορά της πόλης γίνεται το 1225 σε ένα βιβλίο γραμμένο από τον Τσάου Τζου-Κούα. Το 15ο και 16ο αιώνα η Σουραμπάγια ήταν Σουλτανάτο και σημαντική πολιτική και στρατιωτική δύναμη στην Ιάβα. Κατακτήθηκε το 1625 από το ισχυρότερο Σουλτανάτο του Ματαράμ, το οποίο τότε ήλεγχε σχεδόν ολόκληρη την Ιάβα. Το 1743 η πόλη πέρασε σε Ολλανδική κατοχή, μέχρι το 1942, όταν κατακτήθηκε από τους Ιάπωνες. Στις 30 Οκτωβρίου 1945, δόθηκε στη Σουραμπάγια μια από τις σημαντικότερες μάχες για την ανεξαρτησία της Ινδονησίας, η οποία έδωσε στη πόλη το προσωνύμιο «Πόλη των Ηρώων». Το 2009 ολοκληρώθηκε η γέφυρα Σουραμάντου, η οποία ενώνει τη Σουραμπάγια με τη Μαδούρα και είναι η μακρύτερη στην Ινδονησία.
Α.Ο. Επαμεινώνδας Λεύκτρων

Ο Αθλητικός Όμιλος Επαμεινώνδας Λεύκτρων, συνήθως αναφέρεται ως Α.Ο. Επαμεινώνδας Λεύκτρων ή απλά Επαμεινώνδας Λεύκτρων, είναι Ελληνικός ερασιτεχνικός ποδοσφαιρικός σύλλογος, με έδρα το χωριό Λεύκτρα, στη Βοιωτία. Ιδρύθηκε το 1971 και αγωνίζεται στην Β' Ε.Π.Σ. Βοιωτίας. Ο σύλλογος έχει έδρα το Δημοτικό Γήπεδο Λεύκτρων 500 θέσεων, όπου παίζει από την ίδρυσή του, και επίσημα χρώματα το μαύρο και το λευκό.

Η πιο επιτυχημένη περίοδο στην ιστορία του Επαμεινώνδα ήταν η επταετής συνεχής παρουσία στη Δ΄ Εθνική από την περίοδο 2000 έως 2007, η οποία αποτελεί ρεκόρ για Βοιωτική ομάδα. Ο Επαμεινώνδας είχε την πρώτη μεγάλη επιτυχία του το 1997, όταν κέρδισε το πρωτάθλημα και το κύπελλο της ένωσης κάνοντας το νταμπλ. Συνολικά, έχει κερδίσει τρεις τίτλους πρωταθλήματος και έξι Κύπελλα Βοιωτίας.
Άλεριχ

Ο Άλεριχ (γερμ. "Ahlerich", 1971-1992) υπήρξε ίππος που απέσπασε χρυσό μετάλλιο στους Ολυμπιακούς αγώνες του 1984 στο Λος Άντζελες.
Φώτης Αγγουλές

Ο Φώτης Χονδρουλάκης (Τσεσμές Μικράς Ασίας, 1911 – Αιγαίο Πέλαγος, 27 Μαρτίου 1964), γνωστός με το ψευδώνυμό του Φώτης Αγγουλές, ήταν Έλληνας ποιητής, μέλος του ΕΑΜ στα κινήματα της Μέσης Ανατολής και μέλος του Δημοκρατικού Στρατού Ελλάδας.
Ντε Κάιπ

Το Στάδιο Φέγενορντ (ολλανδικά: Feyenoord Stadion) ή Ντε Κάιπ (ολλ.: De Kuip) όπως είναι ευρέως γνωστό, είναι ποδοσφαιρικό γήπεδο στο Ρόττερνταμ της Ολλανδίας και είναι έδρα της Φέγενορντ.
Μουτάζιλα

Αραβικό χειρόγραφο από την εποχή των Αββασιδών, όταν μεγάλος αριθμών κειμένων μεταφράστηκαν από τα [[ελληνικά]], τα [[ινδική γλώσσα|ινδικά]] και τα [[περσικά]] στον περίφημο «[[Οίκος της Σοφίας|Οίκο της Σοφίας]]», τη βιβλιοθήκη της Βαγδάτης.
Οι Μουτάζιλα (Αραβικά: المعتزلة) είναι μια ισλαμική σχολή θεωρητικής θεολογίας που αναπτύχθηκε στη Βασόρα και τη Βαγδάτη κατά την περίοδο από τον 8ο έως και τον 10ο αιώνα. Στα αραβικά, "μουτάζιλα" σημαίνει «απομονωτιστές», «διαφοροποιημένοι» ή «απομακρυσμένοι» από την πίστη, όνομα που τους απέδωσαν οι αντίπαλοι τους ισλαμιστές θεολόγοι, επειδή απέκλιναν από ορισμένες επίσημες αρχές ερμηνείας του Ισλάμ. Οι ίδιοι ονόμαζαν τους εαυτούς τους «ανθρώπους της δικαιοσύνης και της ενότητας του Θεού» (άχλ αλ - 'αδλ ουά λ - Ταουχίντ).

Οι δύο βασικότερες θέσεις τους ήταν η δικαιοσύνη του Θεού και η απόλυτη ενότητα και μοναδικότητα του. Από τη δεύτερη θέση συνάγεται και η ίσως πιο γνωστή πεποίθηση τους ότι, επομένως, το Κοράνι δεν είναι άκτιστο και αδημιούργητο ή συν-αιώνιο με τον Θεό, αλλά δημιουργημένο από τον Θεό. Σε άμεση συνάφεια με την προηγούμενη θέση υποστήριζαν επίσης ότι οι διαταγές του Θεού επιδέχονται λογική σκέψη και έρευνα: η γνώση πηγάζει από τον λόγο και επομένως ο λόγος, η λογική σκέψη, είναι το τελικό κριτήριο διάκρισης του δίκαιου από το άδικο και κριτήριο του θρησκευτικού νόμου (Κορανίου).

Οι Μουταζιλίτες ήταν οι πρώτοι "διανοητές" θεολόγοι του Ισλάμ και έδωσαν την αρχική συστηματική μορφή στην «επιστήμη της ισλαμικής θεολογίας» (α'ιλμ αλ - καλάμ). Κυριάρχησαν στον θεολογικό κόσμο του Ισλάμ κατά τον 9ο και 10ο μ.Χ. αιώνα. Προκάλεσαν μεγάλες θεολογικές συζητήσεις και διαμάχες. Χρησιμοποίησαν μεθόδους της ελληνικής διαλεκτικής και τόνισαν το ρόλο του λόγου στην έκθεση των αξιών της ισλαμικής πίστης. Για να περιφρουρήσουν την ιδέα του ενός Θεού από τους ανθρωπομορφισμούς που δημιουργούν τα διάφορα ονόματα που δίνει το Κοράνι στον Θεό χρησιμοποίησαν τους αριστοτελικούς όρους «ουσία» και «συμβεβηκός» και έκαναν διάκριση ανάμεσα στη θεία ουσία και τις ιδιότητες της. Επιστράτευσαν τα επιχειρήματα της ελληνικής φιλοσοφίας και ιδιαίτερα της αριστοτελικής λογικής για να υποστηρίξουν τις θέσεις τους.

Ωστόσο, παρά την μεγάλη του άνθηση κατά τον ισλαμικό «χρυσό αιώνα», το κίνημα αυτό παρέμεινε μετέπειτα στάσιμο λόγω της απουσίας θετικών αναφορών και της υπερ-πληθώρας εχθρικών αναφορών (όπως από το αντίπαλο κυρίαρχο δόγμα των Σουνιτών) και γύρω στον 13ο αιώνα έπαψε εντελώς να υπάρχει. Ένα είδος νεο-μουταζιλισμού παρατηρείται από τα τέλη του περασμένου αιώνα ως τις μέρες μας ανάμεσα σε "προοδευτικούς" μουσουλμάνους θεολόγους.
Άνκορεϊτζ

Το Άνκορεϊτζ (αγγλικά: "Anchorage", αγκυροβόλιο, ορθή προφορά Άνκοριτζ, συχνά αναφέρεται στα ελληνικά και ως "Άνκορατζ"), είναι ενοποιημένη πόλη-κομητεία στην Αλάσκα. Σύμφωνα με την απογραφή του 2010 το Άνκορεϊτζ έχει 291.826 κατοίκους, ενώ στην μητροπολιτική περιοχή της, που περιλαμβάνει τη γειτονική Ματανούσκα-Σουσίτνα Μπόροου, έχει 380.821 κατοίκους. Είναι η μεγαλύτερη πόλη της Αλάσκας και αποτελεί από μόνη της το 40% του πληθυσμού της πολιτείας. Μόνο η Νέα Υόρκη έχει μεγαλύτερο ποσοστό κατοίκων μιας πολιτείας που ζουν στην μεγαλύτερη πόλη της.
Γρηγόριος Ναζιανζηνός ο Πρεσβύτερος

Ο Γρηγόριος ο Πρεσβύτερος ή Γρηγόριος Ναζιανζηνός ο Πρεσβύτερος (276-374) ήταν χριστιανός επίσκοπος της Ναζιανζού,
εντός της ρωμαϊκής επαρχίας της Καππαδοκίας. Ήταν πατέρας του Γρηγορίου Ναζιανζηνού.
Ευάγγελος Παπαζαχαρίου

Ο Ευάγγελος Παπαζαχαρίου ή «Παπαζαχαρίας», ήταν σημαντικός Έλληνας Μακεδονομάχος οπλαρχηγός από το Σοχό της περιφερειακής ενότητας Θεσσαλονίκης.
Κώστας Περατικός

Ο Κώστας Περατικός (1955 - 1997) ήταν Έλληνας εφοπλιστής.
Μεντάν

thumb|250px|Άποψη του Μεντάν
Το Μεντάν (ινδονησιακά: "Kota Medan") είναι η πρωτεύουσα της επαρχίας Βόρεια Σουμάτρα, Ινδονησία. Σύμφωνα με την απογραφή του 2010 το Μεντάν είχε 2.097.610 κατοίκους, κατατάσσοντάς την ως τέταρτη μεγαλύτερη πόλη στην Ινδονησία, μετά την Τζακάρτα, τη Σουραμπάγια και το Μπαντούνγκ και είναι η μεγαλύτερη πόλη της χώρας έξω από την Ιάβα. Η μητροπολιτική του περιοχή 4.144.583 κατοίκους. Είναι κτισμένη κοντά στο ποταμό Ντέλι, στη βορειοανατολική ακτή της Σουμάτρας. Βρίσκεται κοντά στο ηφαίστειο Σιναμπούνγκ, το οποίο εξεράγη το 2010.

Το Μεντάν ιδρύθηκε το 1590. Σύμφωνα με σημειώσεις Πορτογάλων του 16ου αιώνα, το όνομα προέρχεται από την Αραβική πόλη Μεδίνα. Σύμφωνα με άλλες θεωρίες, προέρχεται από την Ινδουϊστική λέξη Maidan, που σημαίνει γη. Η ανάπτυξη του Μεντάν άρχισε όταν οι Ολλανδοί άρχισαν να καλλιεργούν καπνό σε φυτείες στο 2ο μισό του 19ου αιώνα, ενώ μετά άρχισε η παραγωγή καουτσούκ, κακάο, πετρέλαιου. Το 1886 έγινε πρωτεύουσα της βόρειας Σουμάτρας και το 1907 έλαβε το καθεστώς πόλης.

Είναι σημαντικό εμπορικό κέντρο και εξυπηρετείται από το λιμάνι της Μπελαουάν. Επίσης το Μεντάν είναι έδρα βιομηχανιών τροφίμων, υφαντουργικών και μηχανικών προϊόντων, ξυλείας, καπνού και υλικών κατασκευής. Το κύριο αξιοθέατο του Μεντάν είναι το παλάτι του Σουλτάνου και διαθέτει αρκετά κτίρια αποικιακής περιόδου. Διαθέτει αεροδρόμιο και διασχίζεται από την παραλιακή σιδηροδρομική γραμμή. Ένας δρόμος συνδέει το Μεντάν με την ηφαιστειακή λίμνη Τόμπα, η οποία είναι σημαντικό τουριστικό αξιοθέατο.